b"\n_START_ARTICLE_\nUlric d'Augsburg\n_START_SECTION_\nBiografia\n_START_PARAGRAPH_\nUlric havia nascut a Zuric. Fins al 908 visqu\xc3\xa9 com a monjo benedict\xc3\xad a l'Abadia de Sankt Gallen. En 923, gr\xc3\xa0cies a la influ\xc3\xa8ncia del seu oncle, el duc Burcard III, fou elegit bisbe de la di\xc3\xb2cesi d'Augsburg per Enric I de Sax\xc3\xb2nia. Hi millor\xc3\xa0 les condicions del clergat i _NEWLINE_en refor\xc3\xa7\xc3\xa0 l'observan\xc3\xa7a de la disciplina. Edific\xc3\xa0 nombroses esgl\xc3\xa9sies i va fer moltes visites pastorals._NEWLINE_En \xc3\xa8poca de les invasions magiars de Baviera i Su\xc3\xa0bia, Ulric va fer fortificar la ciutat i, despr\xc3\xa9s, reconstruir les esgl\xc3\xa9sies destru\xc3\xafdes. En 954, aconsegu\xc3\xad que signessin la pau Ludolf de Su\xc3\xa0bia i Ot\xc3\xb3 I, que li atorg\xc3\xa0 el privilegi d'encunyar moneda. Ulric particip\xc3\xa0 en molts s\xc3\xadnodes, com el d'Ingelheim (948 i 972), Augsburg (952) i Roma (972).\n_START_SECTION_\nVeneraci\xc3\xb3\n_START_PARAGRAPH_\nUlric fou canonitzat per Joan XV el 31 de gener de 993, durant un s\xc3\xadnode tingut al Palau Later\xc3\xa0 de Roma. Es convert\xc3\xad en el primer sant canonitzat per un papa, i el fet fou ratificat per bisbes francesos i alemanys mitjan\xc3\xa7ant una butlla pontif\xc3\xadcia."